
Informácia podľa čl. 11 ods. 4 Študijného poriadku Univerzity Komenského v Bratislave, Právnickej fakulty
(pre skupiny všetkých vyučujúcich)

I. Semester/akademický rok:	Letný semester, 2025/2026
II. Študijný program/stupeň/forma:	právo/druhý/denná
III. Názov predmetu:	Kánonické právo

IV. Rozsah povinnej účasti na vzdelávacích činnostiach:
Účasť študentov na seminároch je povinná. Študenti sú povinní zúčastňovať sa prednášok. V prípade nemožnosti účasti na prednáške je možné ich sledovať zverejnené online prostredníctvom platformy MS Stream. 
Ak sa študent nezúčastní na troch seminároch, jeho neúčasť je v zmysle platného študijného poriadku ospravedlnená.
Pri štvrtej a každej ďalšej neúčasti sa aplikuje čl. 4 ods. 19 platného Študijného poriadku Právnickej fakulty UK.

V. Konkretizácia spôsobu hodnotenia študijných výsledkov:
a) Písomný test v rámci priebežného hodnotenia sa koná v rámci seminára v týždni od 20. do 24. apríla 2025 z matérie podľa pokynov vyučujúcich.
b) Opravné písomné priebežné hodnotenia sa konajú po vyhodnotení prvého PH podľa potreby a po dohode; prvé opravné PH sa uskutoční ešte v semestri pred začiatkom skúškového obdobia.
c) Súčasťou priebežného hodnotenia je aj aktivita študenta na seminároch, ktorú bude vyhodnocovať pedagóg individuálne. 
d) Ústna skúška - študent si ťahá 2 otázky. Skúšajúci prihliadne na celkový výsledok priebežného hodnotenia (PH) na skúške v pomere 90:10.

VI. Študent má k dispozícii tri možnosti absolvovať PH (riadny termín + prvý opravný + druhý opravný); riadny a prvý opravný termín PH sa uskutočnia vo výučbovom období, ďalšie  v skúšobnom období.

VII. Informácia o náhradných možnostiach splnenia podmienok priebežného hodnotenia, ktoré ale nie sú celkovým opravným termínom priebežného hodnotenia podľa čl. 13 ods. 4 Študijného poriadku fakulty:
Náhradné termíny priebežného hodnotenia sa určia len študentom, ktorí sa nezúčastnili riadneho termínu priebežného hodnotenia a preukážu, že sa z objektívnych a závažných dôvodov na tejto forme skúšania nemohli zúčastniť.

VIII. Informácia, či je podmienkou na vykonanie skúšky dosiahnutie predpísanej úrovne priebežného hodnotenia alebo predpísaného rozsahu povinnej účasti na vzdelávacích činnostiach

a) V prípade neúčasti na viac ako štyroch seminároch (ak si ich nenahradí) študent nie je z predmetu hodnotený a nemôže sa zúčastni skúšky (je neklasifikovaný – „X“).
b) Bez úspešného PH študent nemôže ísť na ústnu skúšku; úspešné PH je vtedy, ak študent dosiahne z testu hodnotenie A, B, C, D alebo E. Na „známku“ dosiahnutú na priebežnom hodnotení prihliada skúšajúci na ústnej skúške v rozsahu 10 % (pozri vyššie).

Hodnotenie: FX = neprospel. Stupnica hodnotenia testu PH v predmete Kánonické právo  je nasledovná:
10 bodov = A (výborne)
9 bodov = B (veľmi dobre) 8 bodov = C (dobre)
7 bodov = D (uspokojivo)
6 bodov = E (dostatočne)
5-0 bodov = FX (nedostatočne = neprospel).




V Bratislave 13. 02. 2026

Vypracoval: prof.doc. JUDr. Mgr. Vojtech Vladár, PhD. 
Zapísal: JUDr. ICLic. Mgr. Veronika Pétiová, PhD. PhD.

